તેના મિત્રોએ તેને કારણ પૂછ્યું તો તેણે ધીમે ધીમે મલકાતાં એટલું જ કહ્યું, ‘મેં બીજું કામ કર્યું છે. તેની બાબતે તમને આપોઆપ ખબર પડી જશે.’ અમુક ઈર્ષાળુ મિત્રો આથી ખુશ પણ થયેલા. નિબંધસ્પર્ધાના પરિણામ માટે સૌ સ્પર્ધકો બહાવરા અને ઉતાવળા થઈ રહ્યા હતા. કેમ કે મોટા મોટા પુરસ્કારો પહેલી વખત રાખવામાં આવ્યા હતા. થોડા દિવસ બાદ પુરસ્કાર વિતરણનો દિવસ આવી ગયો. વિશાળ મંચની સામે શ્રોતા અને દર્શકપે ઉપસ્થિત વિદ્યાર્થી-વિદ્યાર્થિનીઓમાં સ્પર્ધાના પરિણામની ખૂબ ઉત્સુકતા જોવા મળતી હતી. તેમાં અરૂણ પણ સામેલ હતો. અમુક મસ્તીખોર વિદ્યાર્થીઓ આપસમાં તેની મજાક ઉડાવતા હતા. જ્યારે અરૂણ મંચસ્થ વિદ્વાન મહાનુભાવોના ઉદ્ગાર ખૂબ ધ્યાનપૂર્વક સાંભળતો હતો અને સમજી અંદર ઉતારતો હતો.